b"\n_START_ARTICLE_\nEl Don de pl\xc3\xa0cides aig\xc3\xbces\n_START_SECTION_\nArgument\n_START_PARAGRAPH_\nLa novel\xc2\xb7la descriu la vida dels cosacs amb el rerefons de diversos conflictes b\xc3\xa8l\xc2\xb7lics, entre ells la primera Guerra Mundial i la revoluci\xc3\xb3 sovi\xc3\xa8tica. La fam\xc3\xadlia Melekhov compta amb dos fills, Grigori i Petr\xc3\xb3, que simbolitzen la divisi\xc3\xb3 del pa\xc3\xads. Petr\xc3\xb3, el gran, \xc3\xa9s fidel a les tradicions i lluita per defensar l'antic r\xc3\xa8gim, mentre que Grigori es debat entre l'atracci\xc3\xb3 dels bolxevics i les arrels familiars. En paral\xc2\xb7lel es desenvolupa una trama amorosa, on Grigori tamb\xc3\xa9 ha de decidir entre dues dones, Nat\xc3\xa0lia, la seva muller leg\xc3\xadtima, o la ve\xc3\xafna amb qui mant\xc3\xa9 una relaci\xc3\xb3 passional. Diversos membres del j\xc3\xbator i les grans ciutats apareixen amb les seves hist\xc3\xb2ries personals per servir de contrapunt a la saga familiar."